Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: szóló 21/2006. (XI. 24.) MNB rendelet (a továbbiakban: Rendelet) 2. §-ának 28. pontja szerinti számlákon, továbbá a hitel- és betétszámlákon bonyolított forint- és devizafizetési forgalmakat. A cash-pool forgalmat akkor kell jelenteni, ha
Paragraph Index: 1306

03. tábla: Ügyfeleknél végzett javítások Ebben a táblában azokat az eseteket kell jelenteni, amikor szükség volt arra, hogy az adatszolgáltató, illetve megbízottja javításokat (az adatszolgáltató által, illetve megbízásából telepített hardverrel és szoftverekkel kapcsolatosan) végezzen az ügyfeleknél. Azokat az eseteket, amikor az adatszolgáltató alkalmazottai, illetve megbízottjai kisebb módosításokat hajtottak végre (pl. egér cseréje), oktatási, betanítási, illetve elsõ installációt végeztek, nem kell jelenteni. A g) oszlopban az ügyfél rövid nevét kell jelenteni. Egyazon ügyfelet következetesen minden esetben ugyanolyan módon kell jelölni. A j) oszlopban abban az esetben kell a 01a. Üzemzavarok táblában jelentett hibakódot, illetve a 01b. Szolgáltatási szint csökkenést elõidézõ események táblában jelentett eseménykódot szerepeltetni, ha az ügyfélnél végzett javításra a rendelkezésre állást közvetlenül befolyásoló üzemzavar vagy szolgáltatási szint csökkenést elõidézõ esemény miatt került sor. Amennyiben az ügyfeleknél végzett javítás nem köthetõ az adatszolgáltató rendelkezésre állását közvetlenül befolyásoló üzemzavarhoz, illetve szolgáltatási szint csökkenést elõidézõ eseményhez, a mezõt üresen kell hagyni.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes